Արևմուտք 2017
**«Արևմուտք 2017»**, համատեղ զորավարժություններ (ՀԶ) Ռուսաստանի Դաշնության և Բելառուսի Հանրապետության զինված ուժերի մասնակցությամբ, որոնք ընթանում են 2017 թվականի սեպտեմբերի 17-ից նույն թվականի սեպտեմբերի 20-ը ընկած ժամանակահատվածում։ Պաշտոնական տվյալներով զորավարժություններին մասնակցում է մինչև 13 հազար զինծառայող։

Ընդհանուր տեղեկություն
----------------------

Զորավարժությունների ղեկավարներ Ռուսաստանի Դաշնության և Բելառուսի Հանրապետության զինված ուժերի Գլխավոր շտաբների պետեր՝ Վալերի Գերասիմովը և Օլեգ Բելոկոնևը
ՀԶ-ն հանդիսանում է պլանավորված միջոցառում և անց է կացվում 2009 թվականի սեպտեմբերի 29-ից երկու տարին մեկ, Ռուսաստանի Դաշնության և Բելառուսի Հանրապետության նախագահների որոշմամբ։

«Արևմուտք 2017» զորավարժությունները ղեկավարում են Ռուսաստանի Դաշնության Գլխավոր շտաբի պետ բանակի գեներալ Վալերի Գերասիմովը և Բելառուսի Հանրապետության նույն գերատեսչության նույն պաշտոնը զբաղեցնող գեներալ-մայոր Օլեգ Բելոկոնևը։

Զորավարժությունների կազմակերպիչները մտածել են երեք «ագրեսոր-պետություններ»՝ Վեսբարիա, Վեյշնորյա և Լուբենիա, որոնք հարձակվում են Բելառուսի վրա։ Վեյշնորիան տեղակայվել է Բելառուսի արևմտյան մասում, Վեսբարիան Լիտվայի և Լատվիայի տարածքում, իսկ Լուբենիան տեղակայվել է Լեհաստանի տարածքում։

Զորավարժության նպատակներն են՝ Ռուսաստանի և Բելառուսի անվտանգության ապահովման հնարավորությունների ստուգումը, երկու երկրները ագրեսիայից պաշտպանելու պատրաստության ստուգումը, նաև ռազմական կառավարման մարմինների, կարգավորվածության բարձրացումը։

«Արևմուտք 2017» ՀԶ-ին միջազգային դիտորդներ են հրավիրվել ՀԱՊԿ-ից, ԵՏՄ-ից, ԱՊՀ-ից, ՆԱՏՕ-ից։ Նաև ԵԱՀԿ խորհրդարանական վեհաժողովի շրջանակներիում ներակյացուցիչներ են հրավիրվել ԱՄՆ-ից։

Հուլիսի 13-ին ՆԱՏՕ-Ռուսաստանի Դաշնություն խորհրդի նիստի ժամանակ Ռուսաստանի ԶՈւ ներկայացուցիչները անց կացրին ճեպացրույց, որի ընթացում տեղեկություն տրամադրեցին «Արևմուտք 2017» զորավարժությունների մասին, մասնավորապես զպառազինության, զինծառայողների ներգրավվածության մասին և այլ նմանատիպ տեղեկություններ։ Մինչև զորավարժությունների սկսվելը Մոսկվայում տեղի է ունեցել ընդլայնված ճեպազրույց։

Հուլիսի 12-ին Ավստիրայում ԵԱՀԿ անվտանգության ոլորտում համագործակցության ֆորումի ժամանակ Բելառուսի ԶՈւ ԳՇ պետի տեղակալը ճեպազրույց անց կացրեց «Արևմուտք 2017» զորավարժությունների թեմայով։ Օգոստոսի 29-ին Ռուսաստանի ԶՈւ նախարարի տեղակալ գեներալ-լեյտենանտ Ալեքսանդր Ֆոմինը զորավարժությունների մասին ճեպազրույց անց կացրեց լրագրողների և օտարերկրյա ռազմական կցորդների հետ։ Ռուսաստանի ԶՈւ-ն զորավարժությունների ընթացքում մամուլի շրջագայություններ է կազմակերպելու ինչպես ռուսական այնպես էլ արտասահմանյան ԶԼՄ-ների համար։ Ռուսաստանի ՊՆ պաշտոնական կայքում բացվել է բաժին զորավարժությունների նախապատրաստման և ընթացքի մասին։

Տես նաև
-------

* Արևմուտք 2009
* Արևմուտք 2013
* Արևմուտք 2016

Ծանոթագրություններ
------------------

1. ↑  «Глава Минобороны Белоруссии: учение "Запад-2017" не направлено против третьих стран». *ТАСС* (ռուսերեն). Արխիվացված է օրիգինալից 2017 թ․ օգոստոսի 24-ին. Վերցված է 2017 թ․ հուլիսի 22-ին.
2. ↑  «Дмитрий Медведев и Президент Белоруссии Александр Лукашенко наблюдали заключительный этап оперативно-стратегических учений «Запад-2009»». *Президент России* (ռուսերեն). Վերցված է 2017 թ․ հունիսի 28-ին.
3. ↑  Война с Вейшнорией: как Белоруссия придумала «страну-агрессора» «Русская служба Би-би-си», 31.08.2017
4. ↑  «Столтенберг поприветствовал приглашение Россией наблюдателей НАТО на "Запад-2017"». *РИА Новости* (ռուսերեն). Վերցված է 2017 թ․ հունիսի 28-ին.
5. ↑  «Лукашенко пригласил американскую делегацию ОБСЕ на учения «Запад-2017»‍». *Белновости* (ռուսերեն). 2017 թ․ հուլիսի 10. Վերցված է 2017 թ․ հուլիսի 10-ին. `{{cite news}}`: zero width joiner character in `|title=` at position 71 (օգնություն)
6. ↑  «Замначальника Генштаба ВС Беларуси во время форума ОБСЕ проведет брифинг на тему учений "Запад-2017"». *Белорусское телеграфное агентство* (ռուսերեն). 2017 թ․ հուլիսի 12. Վերցված է 2017 թ․ հուլիսի 15-ին.
7. ↑

Արտաքին հղումներ
----------------

ССУ «Запад-2017» на сайте Минобороны России
ССУ «Запад-2017» на сайте Минобороны Республики Беларусь Արխիվացված 2017-10-28 Wayback Machine